Gemeenskap help verdagtes vastrek | Maroela Media
Drie mans is in verband met twee afsonderlike voorvalle in hegtenis geneem ná aktiewe hulp van die gemeenskap.
Die eerste voorval het op 18 Junie plaasgevind in Bohlokong. Kapt. Zweli Mohobeleli, woordvoerder van die polisie, het gesê die gemeenskap het glo gesien hoe ŉ 20-jarige vrou van ŉ kuierplek na ŉ verdagte se huis gesleep word. “Hulle het onmiddellik die polisie in kennis gestel en ŉ 27-jarige man is in hegtenis geneem en die slagoffer is gered,” het Mohobeleli gesê.
Die verdagte sal binnekort in die hof verskyn op aanklagte van ontvoering en seksuele aanranding.
In die ander voorval het ŉ taxibestuurder ŉ 41-jarige man wat pas van sy kruideniersware en kontant beroof is te hulp gesnel. “Dié barmhartige samaritaan het die slagoffer na ŉ veilige plek vervoer en ŉ paar minute daarna is twee verdagtes, 21 en 28 jaar oud, in hegtenis geneem en die kruideniersware is aan die man terugbesorg,” het Mohobeleli gesê.
Volgens Mohobeleli neem meer mense verantwoordelikheid om misdaad te beveg. “Die polisie maak ook deels staat op die gemeenskap om vir ons inligting te gee. ŉ Oproep of SMS kan ŉ verkragting, ŉ aanranding of moord voorkom. Die gemeenskap van Bohlokong neem hulle strate weer terug – en wat nog beter is, is hulle doen dit op ŉ verantwoordelike manier,” het genl.maj. Jan Tsotetsi, bevelvoerder van die Bethlehem-polisiëringsgebied, gesê.
Swaarder strawwe is die andwoord en howe wat doeltreffend funksioneer doodstraf en maksimum tronkstraf vir sekere misdaad sodat die regter of landros nie n keuse het waneer die skuldiges skuldig bevind word.
Knap gedaan, inwoners van Bohlokong. Hou so aan en misdaad sal afneem. Dit sal naderhand nie meer die moeite werd wees vir kriminele nie.
Inwoners van Bohlokong jul wen jul str terug vani misdadigers. Jul is n voorbeeld vi die res van SA. Fantasties
Bholokong jul is ñ voorbeeld vir ons almal. Knap gedaan – wat ñ positiewe berig!
Goeie werk Bohlokong! Dis lekker om sulke nuus te hoor. Hou dit so. Trotse oud Bethlehemiet